recursal/SuperWikiNEXT-32B huggingface dataset:
**Julia Roddar**, (Falun, Suedia, 1992ko otsailaren 16a), futbolean aritzen den kirolari suediarra da.

2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen futbolean Suedia ordezkatuz; Kanadako taldearen (urrezko domina) atzetik eta AEBko taldearen (bronzezko domina) aurretik sailkatu zen Suediako taldea. 

Tokion, honako hauek osatzen zuten Suediako taldea: Hedvig Lindahl, Jonna Andersson, Emma Kullberg, Hanna Glas, Hanna Bennison, Magdalena Eriksson, Madelen Janogy, Lina Hurtig, Kosovare Asllani, Sofia Jakobsson, Stina Blackstenius, Jennifer Falk, Amanda Ilestedt, Nathalie Björn, Olivia Schough, Filippa Angeldal, Caroline Seger, Fridolina Rolfö, Anna Anvegård, Julia Roddar, Rebecka Blomqvist eta Zećira Mušovićek.

Nazioarteko emaitzak
--------------------

| Udako Olinpiar Jokoak |
| --- |
| Urtea
  | Lekua
  | Domina
  | Proba
  |
| 2020 | Tokio Japonia Japonia | 02 !2. lekua, zilarrezko domina | Futbola, emakumezkoa.
  |
|

Erreferentziak
--------------

1. ↑  «Julia Roddar» *olympedia.org* **(Ingelesez)**
2. ↑  «Julia Roddar» *olympics.com* **(Gaztelaniaz)**

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q24450593

 |

* Wd Datuak: Q24450593
**Katie Taylor** (Bray, 1986ko uztailaren 2a - ) irlandar boxeolaria da, Europako eta Munduko txapelduna izateaz gain 2012ko Udako Olinpiar Jokoetan urrezko domina eskuratu zuena. 60 kg-ko txapelketan hartzen du parte.

Biografia
---------

### Hastapenak

Futbolean ere jokatu izan zuen arren (Irlandako futbol selekzio nazionalean ere bai), boxeolaria ere izan zen bere aitaren eskutik boxeoan hasi zen 1998an hamabi urte zituela.

### Lehenengo tituluak

Lehenengo garaipen handia 2005eko Europako amateur txapelketan lortu zuen "urrezko domina" eskuratzean. 2006an Europako txapeldun izateaz gain Munduko txapeldun ere bihurtu zen New Delhin jokaturiko 60 kg-ko finalean Annabella Farias argentinarra garaitzean. Garaipen sortak aurrera jarraitu zuen hurrengo urteetan ere Europako (2007-2011) eta Munduko (2008-2012) txapelketak irabaziz.

### Joko Olinpikoak

Beste hainbat garaipenen ondoren Mundu mailako famatu bihurtu zen 2012an Londresko Joko Olinpikotan urrezko domina irabaztean. Irlandan benetako fenomenoa bihurtu zen eta 2012ko kirolaria izendatu zuten.

Lehen txanda pasa ondoren Erresuma Batuko Natasha Jonas gaindituz finalerditara sartu zen. Bertan Tajikistango Mavzuna Chorievari irabazi behar izan zion.

Finalean Errusiako Sofya Ochigavaren aurka jokatu eta 10-8 (R1: 2-2; R2: 1-2; R3: 4-1; R4: 3-3) irabazi zuen.

Tituluak
--------

* **Txapeldun olinpikoa (1):** 2012
* **Munduko Amateur Txapelketa (4):** 2006, 2008, 2010, 2012
* Europako Amateur Txapelketa (5): 2005, 2006, 2007, 2009, 2011
* Europako Batasuneko Amateur Txapelketa (4): 2008, 2009, 2010, 2011
* Errusiako Nazioarteko txapelketa (1): 2009

Kanpo loturak
-------------

* **(Ingelesez)** Webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q262699
* Commonscat Multimedia: Katie Taylor

---

* **Identifikadoreak**
* WorldCat
* VIAF: 293445891
* LCCN: no2012159978
* **Kirolariak**
* COI: katie-taylor

 |

* Wd Datuak: Q262699
* Commonscat Multimedia: Katie Taylor
**Joxe Aranzabal Mendizabal** (Arrasate, Gipuzkoa, 1952ko azaroaren 8a - ) historialari, kazetari, irakasle eta blogari euskalduna da.

Historia Garaikidea ikasi zuen Deustuko Unibertsitatean. Kazetari moduan lan egin izan du Arrasate Pressen, Arrasate Telebistan, Goienkarian eta Goiena Telebistan.

Irakaskuntzan, Jose Maria Arizmendiarrieta Eskola Politeknikoan eta Bergarako Udal Euskaltegian lan egin izan du, eta orain Mondragon Unibertsitatean, Eskoriatzako Humanitate eta Hezkuntza Zientzien Fakultatean (HUHEZI).

Linfoma diagnostikatu zioten Ean, publikoki kontatzea erabaki zuen. Euskaraz eta "Sustatu" blogean egin zuen, bi urteetan zehar, eta gero artikulu guztiak bildu zituen *"Medikuak esan dit minbizia dudala"* liburu arrakastatsuan.

Gaur egun Elorrion bizi da.

"Medikuak esan dit..."
----------------------

*"Medikuak esan dit minbizia dudala"* (Elkar, 2005) liburua kaleratu zuen Joxe Aranzabalek bere gaixotasunaren prozesua kontatzen duena. Ezaugarri hauekin lan bakarrenetarikoa dugu euskaraz, baina bereziagoa izan zen interneta sarea aukeratu izana, eta konkretuki orduan hasiberria zen lehenengo euskal bloga. Izan ere, Joxek diagnostikoa jakin zuen 2002ko irailean, eta "Sustatu" aurreko urtean hasi zuten sareratzen.

Orduko irakurleak ustekabean harrapatu bazituen ere, erantzun eta animo zaparrada jaso zuen Aranzabalek. Horietako asko liburuan ere jaso izan dituzte, orduko komunikazioaren bat-batekotasuna islatuz.

"Faroa"
-------

"Faroa" Joxe Aranzabalen blog pertsonala da, 2004an abiatutakoa. Goiena.neten komunitatean sartuta dago.

Ikus, gainera
-------------

* Euskal blogosfera
* Debagoiendar ospetsuen zerrenda

Kanpo estekak
-------------

* "Faroa" bloga
* "Medikuak esan dit..." liburuaren aipamenak

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12260891
* **Hiztegiak eta entziklopediak**
* Auñamendi: 2341

 |

* Wd Datuak: Q12260891
***Erortzen ari den gizona*** Max Beckmann margolari alemaniarraren mihise gaineko olioa da. 1950ean egina, gaur egun Washingtongo Arte Galeria Nazionaleann dago. Tamainua 141 × 88.9 zm.koa da.

Historia
--------

*Erortzen ari den gizona* Max Beckmannen bere bizitzako azken urtean sortu zuen Estatu Batuetan bizi zenean. 1947an Herbehereetatik alde egin zuenetik han bizi zen. Beckmannen obran 1943-44ko Goetheren *Fausto II*ren ilustraziorako egin zituen marrazki batzuk aurretik omen daude, erortzen ari diren gizonen irudi ugari dituztena. Lana, New Yorken egina, 2001eko irailaren 11n World Trade Center dorreetatik jausiko ziren pertsonekin erlazionatua izan da, iragarpen bat balitz bezala; margolanaren antzera, erasoak egun urdin argian egin ziren.

Erreferentziak
--------------

1. ↑
2. ↑
3. ↑  Klein, Lee (September 2003). "Art on the Eve of Destruction". PAJ: A Journal of Performance and Art. MIT Press. 25 (3): 20–25.

Kanpo estekak
-------------

* **(Ingelesez)**:Margolanaren fitxa Washingtongo Arte Galeria Nazionalaren webgunean.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20194344

 |

* Wd Datuak: Q20194344
Erreklamazio- mezua, posta elektroniko mezua.
**Erreklamazio-gutunak** kontsumitzailearen tresna dira; haien bidez, kontsumitzaileak adierazten du, administrazioaren aurrean, edo enpresa baten aurrean, ez dela ados geratu erositako produktu batekin edo jasotako zerbitzuren batekin. Garai batean paperezko eskutitz formatuan igortzen ziren baina gaur egun, gehien bat, posta elektroniko mezuaren formatua erabili ohi da.

Erreklamazio-gutuna erreklamazio formal baten lehen fase bezala uler daiteke; erreklamazio-egileak erantzun egokirik jasotzen ez badu, erreklamazio formal egiterakoan beste urrats batzuk hartu ahal ditu geroago, kontsumo arbitraje erakunde baten aurrean edo epaitegi baten aurrean, -salaketa-, eta hasieran bidalitako erreklamazio-gutunak, edo posta elektroniko mezuak, erreklamazio formalean erabiliko den dokumentazioaren parte bat izango dira.

Erreferentziak
--------------

1. ↑    «Kontsumoko arbitrajearen prozedura» *www.euskadi.eus* 2018-02-21 (Noiz kontsultatua: 2020-10-30).

Ikus, gainera
-------------

* Erreklamazio-orria.

Kanpo estekak
-------------

* **Erreklamazio-orri** bat bete gabe. (EAEko Eusko Jaurlaritzak argitaraturiko eredua).
* **Erreklamazio-gutun** bat.
* KontsumoBIDE: Kontsumo arloko **erreklamazioak, erreklamazio-orriak eta salaketak** egiteko materialak.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q109331110

 |

* Wd Datuak: Q109331110
**Antietamgo gudua**, Hegoaldean **Sharpsburgeko gudua** izenez ezagunagoa (ingelesez *Battle of Antietam* edota *Battle of Sharpsburg*) Ameriketako Estatu Batuetako Gerra Zibilan zehar jazotako gudua izan zen. 1862ko irailaren 17an Maryland estatuko Sharpsburg udalerritik hurbil eta Antietam Creek errekan Batasuna eta Konfederazioaren gudarosteak elkar borrokatu ziren, gerra hartan Iparraldeko lurraldean jazo zen lehenbiziko gaztazka militar handia izan zen, Marylandeko kanpainiaren barnean burutu zelarik. Batasunaren gudarostea George B. McClellan jeneralaren agindupean borrokatuz zen, aldiz Konfedetaruena Robert E. Lee jeneralarena.

AEBtako historia guztiko egun bakarreko gudu odoltsu, bortitz eta hilgarriena izan zen, denera egun bakarrean 22.717 lagun hil, zauritu edo desagertu baiziren.

Gudua
-----

Maryland estatu osoan barna Lee jeneral konfederatua eta bere armadaren atzetik jarraika aritu ondoren, George B. McClellan jeneral unionistak eta bere armadak konfederatuak Antietam ibai bazterrean erasotu zuten. Irailaren 17an Joseph Hooker jeneralaren gudaroste unionistak lerro konfederatuen aurkako eraso bortitza burutu zuen. Unionistek hainbat erasoaldiei esker Suken Road kokalekuan zegoen armada konfederatuaren erdialdean barneratzea lortu zuten, baina ezin izan zituzten gudaroste konfederatuen erasoaldiak eten. Arratsalde hartan bertan, Ambrose Burnside jeneral unionistaren gudarosteak armada konfederatuaren eskuin hegoa erasotu zuen.

McClellanek mapa gainean aurrea hartu eta nagusitasuna izan arren, ez zuen bere gizon guztiekin erasotu, horrek Leeri birkokatu eta bere eraso lerroak hil ala biziko erasoak burutzea bultzarazi zituen. Konfederatuek galera ikaragarriak jasan zituzten, halere Lee jeneralak bere gizonak unionisten hornitze lerroen aurkako eraso txikiak burutzera bidaltzen zituen. Distrakzio maniobra horien bidez armada konfederatu korrokoilaren gainerako soldaduak Potomac ibaiaren hegoaldera erretiratzea lortu zuten.

Guduaren emaitza Leeren armada konfederatuak Maryland estatua bereganatzeko zuen asmoa desegitea izan zen, baina McClellan bere etsaiaak baina soldadu kopuru askoz ere handiago batez berau menperatzeko gai ez zen jenerala bezala agertu zen. Leek eta bere armadak ihes egin eta Richmond hiriburu konfederatuaren segurtasunera itzultzea lortu zuten.

Guduaren ostean, Abraham Lincolnek AEBetako lehendakariak Maryland estatuaren emantzipazioa aldarrikatu zuen, nahiz eta McClellan jeneralak erabaki honekiko erreserbak izan.

Iruditegia
----------

* Guduaren mapa.Guduaren mapa.
* Guduaren irudikapena,Guduaren irudikapena,
* Bloody Lane delakoa, 2005an.*Bloody Lane* delakoa, 2005an.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q719252
* Commonscat Multimedia: Battle of Antietam

---

* **Identifikadoreak**
* LCCN: sh85005668
* NKC: ph290571
* **Hiztegiak eta entziklopediak**
* Britannica: url

 |

* Wd Datuak: Q719252
* Commonscat Multimedia: Battle of Antietam
Categoría:Mujeres
**Leonor Fernández de Torreblanca** (Kordoba, Andaluzia, ? - ibídem, 1557) Espainiako dama bat izan zen, Miguel de Cervantes idazlearen amama, data eta leku ezezagunetan jaioa (nahiz eta seguruenik Kordoban, mendearen azken herenean), eta Kordoban hil zen 1557an.

Biografia
---------

Kordobako mediku ezagun baten, Juan Díaz de Torreblancaren, eta Isabel Fernándezen alaba zen. Aitaren aldeko aitoita-amamak Juan Díaz de Torreblanca eta María Alonso. Amaren aldekoak, ostera, Diego Martínez eta Juana Fernández. 1500. urte inguruan ezkondu zen Juan de Cervantes abokatuarekin, hura ere Kordobakoa eta Salamancako Unibertsitatean lizentziatua. Lau seme-alaba izan zituen: Juan (garaiz aurretik hil zen, 1540 inguruan), Maria (ospetsua, garai hartako noble-etxe handi bateko pertsonaia ezagun batekin izandako maitasun-harremanarengatik), Rodrigo (Miguel de Cervantes idazlearen aita, 1585 arte bizi izan zena), eta Andrés (1593 inguruan hilda). Urte batzuetan, senarrarekin joan zen Administrazio Publikoaren edo noble-familia handien zerbitzuan egindako ibilbide bikainean bete behar izan zituen destinoengatik, nahiz eta, 1538tik aurrera, senarragandik bananduta egon zen, Alcalá de Henaresen bizi izan zen familia eta etxea zaintzen, eta Juan de Cervantes, berriz, familia baztertu eta bere jaioterrira itzulita.

Handik aurrera, Leonorrek aurre egin behar izan zion etxekoak estutzen hasi ziren arazo ekonomikoari. Bitartean senarra lasai bizi izan zen bere jaioterrian, esklabo eta morroien laguntzarekin. Alcalá de Henaresetik, Leonor de Torreblanca 1551n Valladolidera pasatu zen, eta han, Rodrigo semeak, zirujau lanetan ari zenak, bere lanbidean aurrera egiteko aukera gehiago izatea espero zuen eta. Familia osoak Pisuerga herrian izan zituen zailtasun berrien ondoren, Leonor andreak bere ondasun guztiak bere izenean jarri behar izan zituen, Rodrigok metatutako zorrek bahitura agindu bat eragin baitzuten.

1553an, beti Rodrigorekin eta bere ingurukoekin batera -baina senarraren laguntza barik, orduko bananduta zegoen -, Alcalá de Henaresera itzuli zen berriro. Azkenik, bere jaioterrira itzuli zen. Senarra hil eta urtebetera hil zen.

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q29048275

 |

* Wd Datuak: Q29048275

[[Kategoria:1557} heriotzak]]

Categoría:Mujeres
Categoría:Nacidos en año desconocido
Categoría:Fallecidos en 1557
Categoría:Mujeres
**Marie Bourseiller,** artistikoki **Marie Sara** (Boulogne-Billancourt, Frantzia, 1964ko ekainaren 27a) frantziar burtzikaria eta politikaria da. Lalo de María nobilleroaren ama da.

Lan ibilbidea
-------------

Burtzikatzaile
--------------

Marie Sara Paris ondoko Boulogne-Billancourt herrian jaio zen 1964ko ekainaren 27an, antzerki giroko familia batean, zezenen mundutik erabat kanpo.

1980an, 16 urte zituela, Nimesera joatea erabaki zuen. Han, burtziketarekin harremanetan jarri zen, eta Simón Casas ezagutu zuen, gero haren ahalduna edo ordezkari artistikoa izan zena.

1984an, burtzikari hasi zen Espainian, Castellóko Vinarozko zezen-plazan, eta, denboraldi batzuk profesionalki toreatu ondoren, Bartzelonako Monumental plazan aurkeztu zen, Enrique Ponce, Antonio Manuel Punta eta César Pérezek parte hartu zuten korrida batean.

1991ko irailaren 21ean, Nimesen, alternatiba hartu zuen Conchita Cintrón burtzikari peruarrak babestuta, Fermín Bohóquezen zezenaren belarri bat moztu zuen. Alternatiba 1994ko apirilaren 23an berretsi zuen Las Ventas-en. 

1999. urtean utzi egin zuen eta 2003. urtean itzuli zen Nimesen, non preziatua zen. 2007ko denboraldia bukatutakoan, urriaren 12an, Jaenen 43 urte zituela,zezenketa behin betiko utziko zuela iragarri zuen. Zaldi ukuilua du.

Politikari
----------

Emmanuel Macron-en "*La República en Marcha*" alderdiko hautagai hautatu zuten Okzitaniako eskualdeko Garden bigarren barrutirako.

Bizitza pribatua
----------------

1995ean Henri Leconte tenis-jokalari ezagunarekin ezkondu zen, eta harekin alaba bat izan zuen: Luna. Hamar urte geroago banandu zen. Gero Christophe Lambert frantses publizistarekin ezkondu zen .

Erreferentziak
--------------

1. ↑  Portal Taurino (21 de junio de 2017) "María Sara"
2. ↑  "Cuadernos de aula taurina: El Rejoneo"
3. ↑  Collectif, Antoinette Fouque, Mireille Calle-Gruber, Béatrice Didier. "Le Dictionnaire universel des créatrices"
4. ↑  Tirso Marín. La Verdad (17 de junio de 2007) "La primera mujer rejoneadora francesa debuta con Cartagena y Leonardo hoy en Alicante"
5. ↑  María D. Valderrama. El Mundo (12 de junio de 2017) "María Sara Bourseiller: la rejoneadora que combate al Frente Nacional con Macron"
6. ↑  elEconomista.es (12 de mayo de 2017) "Macron ficha a una rejoneadora como candidata para las elecciones legislativas en Francia"
7. ↑  La Razón (11 de mayo de 2017) "La exrejoneadora francesa Marie Sara, candidata por el partido de Macron"

Kanpo estekak
-------------

* http://www.parismatch.com

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q3292790
* Commonscat Multimedia: Marie Sara

---

* **Identifikadoreak**
* WorldCat
* VIAF: 42042288
* ISNI: 0000 0000 0094 0829
* BNF: 13182537m (data)
* SUDOC: 061078069

 |

* Wd Datuak: Q3292790
* Commonscat Multimedia: Marie Sara

[[Kategoria:1964} jaiotzak]]
Categoría:Mujeres
Categoría:Nacidos en 1964
Categoría:Personas vivas
**Fort Sumterko gudua**, 1861eko apirilaren 12tik 13ra, AEBetako Hego Carolina estatuko Charleston hiritik hurbil dagoen Fort Sumter gotorlekuaren Konfederazioak burututako bonbardaketa bat izan zen. Gertakari honek Ameriketako Estatu Batuetako Gerra Zibilari hasiera eman zion.

Gudua
-----

Gotorleku hau Charleston hiriaren badiaren sarbidean dago, beraz konfederatuentzat garrantzi estrategiko handiko kokalekua zen. Bonbardaketa gotorlekuan zeuden Ameriketako Estatu Batuetako Armadaren indarrak bertatik kanporatzeko asmoz burutu zen. Guduan nahiz bonbardaketan beran ez zen hildakorik egon.

Gudua jazo aurretik, konfederatuak gotorlekuan zeuden soldadu unionistekin errendizio itun bat gauzatzen saiatu ziren. Gobernu Unionista eta Konfederatuak jazotzera zihoan gatazkaren arduraduna zein izango zenari buruz eztabaidatu zuten, gatazka hau konfederatuek Hego Carolinan zituzten asmoen ondorioz sor baitziteken.

Eztabaida hauek bakea lortzeko asmoz baino oraindik zein alderi babesa emateke eta zalantzakor zeuden estatuak erakartzeko asmoz egin ziren. Alde bakoitzak arerioa erasotzaile gisa irudikatzen zuen, alegia, gerraren hastailea. Gatazka, Francis W. Pickens, Hego Carolinako gobernadorea James Buchanan, AEBetako presidente demokratarekin desados agertu zenean hasi zen, eta ondoren Jefferson Davis, Konfederazioaren presidentea eta Abraham Lincoln, AEBetako presidentearen arteko norgehiagokarekin jarraitu.

Hainbat hilabetez negoziaketa tentsoak egon ondoren, Armada Konfederatuak Fort Sumter gotorlekua bereganatu eta AEBetako Gerra Zibilari hastapena eman zitzaion, hortaz Lincoln presidenteak gerrari aurre egiteko unionisten Armada Federala mobilizatzera behartua egon zen.

Kanpo estekak
-------------

* Fort Sumter Monumentu Nazionala **(Ingelesez)**

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q543165
* Commonscat Multimedia: Siege of Fort Sumter

---

* **Identifikadoreak**
* LCCN: sh95002217

 |

* Wd Datuak: Q543165
* Commonscat Multimedia: Siege of Fort Sumter
**Pawel Tomasz Wasilewski1** (New Brunswick, 1982-ko uztailaren 23-a)2 , ezaguna **Paul Wesley** moduan. Aktorea3 eta ekoizle4 amerikarra da, batez ere **Stefan Salvatoreren** aktore paperagatik ezaguna da, The Vampire Diaries telesailan.

Biografia
---------

Wesley Pawel Tomasz Wasilewski izenarekin jaio zen New Jerseyko Brunswick Berrian. Poloniarren ondorengoa, Marlboro hirian hazi zan. Arreba nagusi bat dauka Monika deitutakoa, eta beste bi arreba txiki dauzka, Julia eta Leah.5 New Jerseyko Rutgers Unibertsitatean matrikulatu zan. Ingelesez gain, polonieraz hitz egiten dau, Polonian urtero lau hilabete eman ebazalako 16 urte bete arte.6

**Paul Wesley**| Datu pertsonalak |
| --- |
| **Izen osoa** | Pawel Tomasz Wasilewski |
| **Jaio** | 1982ko uztailaren 23 |
|  | New Brunswick (Estatu Batuak) |

Interpretaziorako interesa, udan arteen programa batera joan zanean agertu jakon, hirugarren gradua egiten zuenean. Orduz geroztik obra batzuk interretatu ebazan bere institutoan, Marlboro High. 2000. urtean graduatu zen han, eta gero New Jerseyko Rutgers Unibersitatean hasi zan baina seihileko erdian, gurasoen laguntzarekin, konturatu zan karrera bat egin zezakeela emanaldian.7

Ikasketak
---------

Aktore gisa bere debuta Another World telesailean agertu zan Sean Mckinnonen pertsonaia antzeztu eban, Paul nahaiko ezagona egiten hasi zan AEBetako hainbat telesailetan egindako paperengaitik, adibidez: Guiding Light, 8 Simple Rules for Dating My Teenage Daughter, Smallville, The O.C.Wolf Lake, Cane eta American Dreams.

Tommy Callahan antzesten hasi zan, Everwoodeko bigarren denboraldian agertu zen pertsonaia, eta haren kritika positiboak Fallen telesaileko protagonista izateko aukera eman eutsen. Hori gertatu hala, bigarren mailako rolak egin dauz Peaceful Warrior, Roll Bounce, 

eta abarretan. Orain dela gutxi Russel Girlen agertu zan, Amber Tamblyn eta Killer Movierekin batera, Leighton Meester eta Torrey DeVittoren ondoan.

2009tik, Paul, Stefan Salvatoreren rola jokatu zuen The CW The Vampire Diaries telesailan, izen bereko liburuen sagan oinarrituta, Ian Somerhalder eta Nina Dobrevegaz batera. Telesailaren espektatiba ez zen oso handia, banpiroen generoa gehiegi erabiltzen ari dela batirudi egun hauetan.

Bizitza pertsonala
------------------

Paul Wesley 2011ko apirilean ezkondu zan zeremonia pribatu batean Torrey DeVitto aktorearekin, eta 2013ko maiatzean banandu zan. Bikotea 2007an hasi zen ateratzen, Killer Movie filmean elkarrekin aritu zirenean.

Bi urtez ezkonduta egon ondorenn, bikoteak dibortzioa eskatu zuela jakinarazi zan. Mona Loring publizistak ohar baten bidez esan zuenez, bikoteak "adiskidetsu banatzea erabaki eban" eta "lagun onak izaten jarraituko eben". People.com gunea izan zan lehena hausturaren berri ematen.8 Dibortzioa 2019ko abenduan amaitu zan.9

Wesley bizi zan Atlanta, Georgia The Vampire Diaries filmatzeko zehar eta gainerako denbora bere emaztea Torrey DeVitto garai hartan Los Angeles, Kalifornia.10 Bere Los Angeles egoitza saldu zuen bere dibortzio amaieran 2013.11

2019ko otsailean, Wesley bigarren aldiz ezkondu zan Ines de Ramonekin. 2022an banandu eta 2023ko otsailean dibortziatu ziran.
Jainkoa guztiaren kausa bada, orduan gure ekintzena ere bada.
**Okasionalismoa** kausalitateari buruzko teoria filosofiko bat da. Sortutako substantziak gertaeren kausa eraginkorrak ezin direla izan defendatzen du. Aldiz, gertaera guztiak Jainkoak zuzenean eragindakotzat jotzen ditu. Teoriaren arabera, Jainkoak gertaera bat bestearen atzetik gertatzearen ondorioz sortzen da Mundoko gertaeren arteko kausalitate eraginkorraren ilusioa. Hala ere, ez dago bien arteko beharrezko konexiorik: ez da Jainkoak lehenengo gertakaria sortzen duela eta honek bultzatzen duela bigarrena, baizik eta lehenengoa Jainkoak sortzen duela eta, ondoren, bigarrena ere Jainkoak sortzen duela.

Descartesen jarraitzaileek sortutako doktrina batetik sortutako pentsamendua da okasionalismoa. Hasierako egileen artean daude Louis de la Forge, Géraud de Cordemoy, Johannes Clauberg eta, batez ere, Arnold Geulincx. Gerora garatu zuen Malebranchek (1638-1715), eta, funtsean, dio arimak eta gorputzak ez dutela zuzenean eragiten bata bestearen gainean, eta alderantziz, guztiz heterogeneoak diren substantziak direnez, Jainkoak sortzen du ariman sentsazio bat gorputzak esperimentatzen duenean, eta Jainkoa da arimak hala nahi duenean gorputza mugitzen duena. Jainkoa da jatorrizkoaren kausa bakarra, eta hark sortutako izaki finituak Jainkoaren kausazko jardueraren aukera edo detonatzaile sinbolikoa besterik ez dira.

Pentsamendu ildo hau Algazel pentsalari islamiarrean ikusten da, eta eragina izan zuen George Berkeley eta David Hume bezalako filosofoetan.

Arimaren eta gorputzaren arteko ekintza itxurazkoa baino ez da; izan ere, benetan gertatzen dena da arimak gorputzean egiten duen ekintza dela iruditzen zaiguna jainkozko ekintzaren "okazio" bat besterik ez dela.


1. ↑  Steven Nadler, 'The Occasionalism of Louis de la Forge', in Nadler (ed.), *Causation in Early Modern Philosophy* (University Park, PA: Pennsylvania State University Press, 1993), 57–73; Nadler, 'Descartes and Occasional Causation', *British Journal for the History of Philosophy*, 2 (1994) 35–54.
**Siongo Atea** (hebreeraz: שער ציון‎, *Sha'ar Zion*, arabieraz: باب صهيون‎, *Bab Sahyun*) Jerusalemgo Hiri Zaharreko zazpi portale nagusietariko bat da. Etsaien edozein eraso gelditzeko asmotan atea okertuta dago, angelu zorrotzarekin (Damaskoko Atea eta Jaffako Atea bezala).

Atearen eraikuntza eta kokapena
-------------------------------

Sarreraren gainean dagoen jatorrizko inskripzioaren arabera, Suleiman I.ak eraiki zuen 1540an.

Hiri Zaharraren hegoaldean dago, Sion mendiaren eta Hebronen aurrean. Siongo Atea armeniar auzoko eta auzo juduko sarbidea da. Siongo Atea Daviden Atea (hebreeraz: *David Sha'ar*; arabieraz: *Bab an-Nabi Dawud*) bezala ere ezagutzen dute, David erregearen hilobia Sion mendian dagoela uste baitute.

Ate azpiko zoladuran dagoen Daviden izarra Shlomo Aronson arkitektoak diseinatu zuen.

Siongo Atea eta Israelgo gerrak
-------------------------------

1948an, Israelgo Independentzia Gerran, Palmach unitateko indarrak Sion Ateko sarreran alferrik borrokatu zuten auzo juduaren kontrolatzeko. Horrek gaur egun oraindik ikus daitezkeen arma-tiroen eta bala-zuloen arrasto utzi zituen ateak inguratzen dituzten harrietan. 1948ko maiatzaren 13an Jerusalemdik irten ziren azken tropa britainiarrek Mordechai Weingarteni ateko giltza eman zioten.

Atea, Hiri Zaharra eta Jerusalem banatzen zituena, jordaniarren kontrolpean egon zen, eta Sion mendia, Israelgo Estatuaren menpe, itxita mantendu ziren 1967ra arte, eta Sei Eguneko Gerraren ondoren bakarrik ireki zuten.

Iruditegia
----------

* 1865eko irudia1865eko irudia
* 1930eko irudia1930eko irudia
* 1948ko irudia1948ko irudia

Erreferentziak
--------------

1. ↑   **(Ingelesez)** Pahlitzsch, Johannes; Korn, Lorenz.  (2004). *Governing the Holy City: the interaction of social groups in Jerusalem between the Fatimid and the Ottoman period.*  Reichert, 122 or. ISBN 978-3-89500-404-9..
2. ↑  americanrhetoric.com

Kanpo estekak
-------------
**Arthur Henrique Hernandez Ramos de Oliveira Melo** (Goiania, Brasil, 1996ko abuztuaren 12a), **Arthur Melo** bezala ezagunagoa, futbol jokalaria da, Italiako Serie A Ligako Juventus taldean jokatzen duena erdilari gisa.

Brasilgo selekzio nazionalean ere jokatzen du.

Ibilbidea
---------

### Grêmio

Arthur Melo 1997an jaio zen Brasilen. Bere ibilbidea Goiás eta Gremioko harrobietan hasi zen, eta 2015ean azken talde honen lehen taldean debutatu zuen. 2018ko udararte, 35 partidu jokatu zituen, 2 gol sartu, eta Brasilgo selekzioaren harreta bereganatu.

### Bartzelona Futbol Kluba

Udan, Bartzelonak erosi zuen, 35 milioi euro ordainduz. Bertan Arturo Vidal, Busquets, De Jong eta Rakitic aurkitu zituen. Bere lehen denboraldia ona izan zen, guztira 44 partidu jokatu zituen, eta pixkana klub barruan tokia hartzen joan zen.

### Juventus

2019-2020 denboraldia, ordea, ez zen espero bezain ona izan, eta Bartzelonak dirua behar zuenez, akordio bat sinatu zuen Turingo Juventusekin erdilaria Covid-19ak eragindako denboraldia amaitzean Italiara jokatzera joateko. Operazio honetan Bartzelonak 72 milioi euro jaso zituen, baina beste 10 ere izan daitezke helburu ezberdinen arabera. Horrekin batera, bi klubek beste fitxaketa bat ere aurrera eraman zuten. Miralem Pjanic, orduan 30 urte zituen erdilari bosniarra, Juventusetik talde kataluniarrera joan zen, 60 milioi euroren truke.

Estadistikak
------------

2021eko maiatzaren 29an eguneratua.| Kluba | Herrialdea | Urtea | Partida(k) | Gola(k) | Asistentzia(k) |
| --- | --- | --- | --- | --- | --- |
| Grêmio Foot-Ball Porto Alegrense |  Brasil | 2016-2018 | 50 | 2 | 3 |
| Bartzelona Futbol Kluba |  Katalunia | 2018-2020 | 72 | 4 | 6 |
| Juventus FC |  Italia | 2020- | 32 | 1 | 0 |

Selekzio nazionala
------------------

2018ko irailean debuta egin zuenetik, Arthurrek 20 partidu jokatu ditu lehen taldearekin. 2019ko Amerika Kopan parte hartu zuen, non irabazle atera zen.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q39667548
* Commonscat Multimedia: Arthur Melo

---

 |

* Wd Datuak: Q39667548
* Commonscat Multimedia: Arthur Melo
**Iñaki Alkiza Laskibar** (Altza, Donostia, 1933ko uztailaren 31 - Donostia, 2023ko maiatzaren 16a) euskal herritar futbolari, Errealeko presidente eta politikari abertzalea izan zen. Bittor Alkiza futbolari ohiaren aita izan zen.

Futbolaria
----------

Errealan 1955 eta 1961 bitartean jokatu zuen. Talde honetan jokalari gisa 73 partidu jokatu eta 6 denboralditan zehar 9 gol sartu zituen. 1961ean futbolean jokatzeari utzi zion.

Donostiako udala
----------------

Espainiako Trantsizio Demokratikoan eta lehenbiziko hauteskundeak ospatu aurretik, 1978ko irailetik 1979ko martxo arte udal batzordeko kide izan zen. Batzorde honetan Alkizak EAJ alderdia ordezkatu zuen. Gainera denboraldi horretan batzorde horretako presidentea ere izan zen (gaur egungo alkate postuaren parekidea), aurreko Ramon Jauregi presidente sozialista ordezkatuz.

Errealeko zuzendari eta presidentea
-----------------------------------

Iñaki Alkiza haren haurtzaroari eta kirolari buruz (Ahotsak proiekturako)
1979an Alkizak politika laga (nahiz eta EAJren barnean jarraitu) eta Errealako zuzendaritzan sartu zen. 1983 eta 1992. urte bitartean Errealeko presidentea izan zen, Jose Luis Orbegozo presidente arrakastatsua ordezkatuz. 1992an presidente postuan Luis Urangak ordezkatu zuen.

Politikara itzulera
-------------------

Erreala utzi ondoren eta Gipuzkoa osoan zuen irudi ona aprobetxatuz, Eusko Alkartasuna alderdia ordezkatuz Gipuzkoako Foru Aldundirako Ahaldun Nagusia izateko hautagaitzarako aurkeztu zen. Bere hautagaitza EAJ eta Herri Batasunakoaren atzetik, hirugarren gelditu zen. Azkenik, Roman Sudupe jeltzalea Ahaldun Nagusia bilakatu zelarik. 1999-2003 bitartean Gipuzkoako Batzar Nagusietako presidente karguan jardun zuen.

Erreferentziak
--------------

1. ↑   «Alkiza Laskibar, Iñaki - Ahotsak.eus» *ahotsak.eus* (Noiz kontsultatua: 2019-10-17).

Kanpo estekak
-------------

* Iñaki Alkizari elkarrizketa. 2010. Euskal jakintza
* Iñaki Alkizari elkarrizketa. 1989. Argia aldizkaria
* Iñaki Alkizari elkarrizketa. 2009. Anoeta aldizkaria

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2684302
* Commonscat Multimedia: Iñaki Alkiza

---

* **Hiztegiak eta entziklopediak**
* Auñamendi: 24336

 |

* Wd Datuak: Q2684302
* Commonscat Multimedia: Iñaki Alkiza


  

  


|  |  |  |
| --- | --- | --- |
| Aurrekoa**Ramon Jauregi (PSOE)** |  **Donostiako Udal Batzordea**1979ko otsailetik - 1979ko martxora | Ondorengoa**Jesus Maria Alkain (EAJ)** |
**Bernd Krauss** (Dortmund, Ipar Renania-Westfalia, 1957ko maiatzaren 8a-) futbolari eta entrenatzaile ohi alemaniarra da.

Real Sociedadeko entrenatzailea izan zen bi denboralditan, besteak beste. Futbolari moduan, urte gehienak Rapid Wien taldean eman zituen.

Kirol ibilbidea
---------------

### Futbolaria

Borussia Dortmunden denboraldi bat eman ostean (partida 1, golik ez), 1977tik 1983ra Rapid Wien taldean ibili zen (191 p, 18 g), eta azkenik Borussia Mönchengladbachen (1983–1990, 167 p, 8 g).

Nazioarte mailan, 1981etik 1984ra jokatu zuen Austriako futbol selekzio nazionalarekin 22 aldiz. Ez zuen golik sartu.

### Entrenatzailea

* Borussia Mönchengladbach: 1989–1990, 1991–1996.
* Real Sociedad: 1997–1999.
* FC Köln: 1990–1991.
* RCD Mallorca: 2001–2002.
* Beste batzuk: Borussia Dortmund (2000), Aris Saloniki (2002), VfB Admira Wacker Mödling 2(2004), Pegah Gilan F.C. (2005), CD Tenerife (2006) eta SK Schwadorf (2007).

Palmaresa
---------

Futbolari moduan Austriako Bundesliga birritan (1982 eta 1983) eta Austriako futbol kopa behin (1983) lortu zituen Rapid Wien taldearekin.

Entrenatzaile moduan, aldiz, Alemaniako Futbol Kopa behin irabazi zuen Borussia Mönchengladbach taldearekin (1995).

Ikus, gainera
-------------

* Errealeko entrenatzaileen zerrenda

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q127361

 |

* Wd Datuak: Q127361
***Doncelen hilobia*** (gaztelaniaz: *Sepulcro del Doncel*) Martín Vázquez de Arceren hilobia da. Sigüenzako Santa María katedralean dago, San Joan eta Santa Katalina kaperan, Espainiako Guadalajarako probintzian. Espainiako Gotiko berantiarreko eskultura nagusietako bat da.

Historia
--------

Fernando Vázquez de Arce anaiak enkargatu zuen, eta, eskultorea zehatz-mehatz ezagutzen ez den arren, Sebastian de Almonacidi egozten zaio, Guadalajaran zuen tailerrean egingo baitzuen. Hileta-multzo hau 1486. eta 1504. urtean egin zen; Doncel hil zen 1486an hil zen. 1504an, aitaren testamentuan katedraleko kaperan jada egina bezala agertzen da. Azcárate Ristoriren iritziz, bestetik, 1490-1491 urteetan eraiki zen, asko jota 1495era arte luzatuz.

Deskribapena
------------

Hilobia, hiru lehoien gainean jarria, erdi puntuko arkuko horma-hobi baten azpian dago, Doncelen estatua alabastroan duela. Gehien nabarmentzen dena da ez dela irudi etzana, lokartua, baizik eta etzanda dagoela, hanka bat bestearen gainean duela eta besoa erdi jarrita duela, eskuetan irekita duen liburu bat irakurtzeko jarreran. Erdi Aroko ohiko ikonografiak elizako pertsonaientzat gordetzen zituen liburuak, eta, beraz, kasu honetan erabiltzea berrikuntzatzat har daiteke. Doncel ariketa militar batean atseden hartzen ari den bitartean erakusten du eskulturak; liburu bat irakurtzen ari da, hankak armadurak babestuta, modu lasaiez gurutzatuta. Irudia armaduraz jantzita dago, eta bularrean Santiagoren gurutzea du, gorriz margotuta; alabastroaren zuriaren gainean nabarmentzen da. Gerrian ezpata baten ukabila eta sastakai txiki bat ikusten dira. Bere oinetan, konposizioa ixten, haur penatu bat eta animalia bat agertzen dira. Obra guztia polikromatuta dago.

Iruditegia
----------

* 
* 
* 
*

Erreferentziak
--------------

1. ↑   Gómez Moreno, Elena. *Mil Joyas del Arte Español, tomo I: Antigüedad y Edad Medi*a. Instituto Gallach. Bartzelona, 1947. 271.or.
2. ↑  Azcárate Ristori, José María de (1974). «El Maestro Sebastián de Toledo y el Doncel de Sigüenza». *Wad-al-Hayara: Revista de estudios de Guadalajara* (1): 7-34. ISSN 0214-7092.

Kanpo estekak
-------------
**Daniel Gómez Alcón** (Alcorcón, Madril, Espainia, 1998ko uztailaren 30a) espainiar futbolaria da eta Espainiako Lehen Mailako Levante U.D.ko aurrelari-postuan jokatzen du.

Ibilbidea
---------

Estudiantes Alcorcónen (2003-2009) eta A. D. Alcorcón (2009-2011) trebatutako jokalaria da, 2011. urtean Real Madrilen harrobian haur-kategorian sartu zen arte. Urte batzuk geroago, aurrelaria Real Madrileko Gaztetxoen A taldean ustiatu zen, eta 32 aldiz atezaina ikusteko gai izango zen. Horri esker, 19 urtez azpikoak izango zen nazioartean, 4 aldiz, eta 3 gol jasoko zituen.

2017-18 denboraldian, Real Madrid Castilla C.F. taldeko jokalaria izanik, 23 gol jokatuko lituzke eta 4 puntu idatziko lituzke. Gaztaroa izan arren, Dani Gómezek aurredenboraldia egin zuen Real Madril C. F-rekin, Zinedine Zidaneren agindupean.

2018-19 denboraldian, 28 titulartasun izango lituzke, eta 10 gol, berriz, Bigarren Mailara igotzeko play off-aren kanporaketak egingo lituzke filial madrildarrarekin.

2020ko uztailaren 31n, Levante U.D.ra pasatu zen hurrengo bost denboraldietarako, eta erakunde granotarekin abuztuaren 26an aurkeztu zen.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q66584157

 |

* Wd Datuak: Q66584157
Azzedine AlaïaAzzedine Alaïaren 1986-1987ko soineko bat.
**Azzedine Alaïa** (arabieraz: عز الدين عليّة‎; frantsesez azedin alaˈja ahoskatua; Tunis, 1940ko otsailaren 26a - Paris, 2017ko azaroaren 18a) frantses jostuna izan zen, jatorriz tunisiarra.

Biografia
---------

Azzedine Alaïa izeneko *prêt-à-porter* markaren sortzailea izan zen, larruaren eta puntuaren erabileragatik bereizten den markarena. Tunisiako Arte Ederretako Eskolan eskultura ikasi ondoren, modarantz bideratu, eta Parisa joan zen bizitzera 1950eko hamarkadaren erdialdera.

Bi urtez Guy Larocherekin lan egin ostean, bere kasa hasi zen jostun-lanetan. Hasi eta berehala, oso bezero ezagunak egin zituen, besteak beste, Greta Garbo. 1960ko hamarraldiaren amaieran, *prêt-à-porter* lanak egiten hasi zen. Larrua erabiltzeko modu ausart eta berritzaileak hasieran ustekabekoren batzuk ekarri bazizkion ere, jendearen onespen zabala izan zuen urte batzuk geroago. 1982an aurkeztu zuen lehen desfilea New Yorken; 1985ean, Bordeleko Arte Garaikideko Museoak atzera begirako erakusketa eskaini zion; eta, aldi berean, Grace Jones eta Tina Turnerrentzat sortu zituen jantziek arrakasta handia izan zuten mundu guztian. 30eko hamarkadako sentsualitatea eta 50eko fintasuna era burutsuan nahasten dituzte bere jantzi-bildumek, eta emakumearen soina nabarmentzeko zeharkako ebaketa-teknikan oinarritzen dira.

Erreferentziak
--------------

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2553832
* Commonscat Multimedia: Azzedine Alaïa

---

* **Identifikadoreak**
* WorldCat
* VIAF: 77123608
* ISNI: 0000 0001 0422 4050
* BNF: 13188061j (data)
* CANTIC: a1998764x
* GND: 119353148
* LCCN: no98106238
* Tabakalera ID: 115023
* CiNii: DA12250854
* SUDOC: 080587747
* ULAN: 500282307
* KulturNav: id
* RKD: 130935

 |

* Wd Datuak: Q2553832
* Commonscat Multimedia: Azzedine Alaïa
**Laburtzapena**, hitz edo sintagma bat era laburtuan adierazten duen forma da. Erakundeekiko harremanetan, askotan aurki daitezke forma hauek, hitz edo sintagma ezagunak laburtzeko. Gizarteak adostutako konbentzioak dira. Sortu berritan, modu garatuan erabili ohi dira, baina, hedatu ahala, laburtuta ere bai, identifikatzeko errazak egiten direnak.

Laburtzapenek familia handia osatzen dute, eta barruan lau mota bereizten diraː siglak, ikurrak, laburdurak eta inizialak.

###### Siglak

Sigla hitz multzo bat da. Sigla bat osatzeko, erakunde, elkarte edo besteren baten hasierako hizkiak hartu behar dira. Adibidez, AIZ (Atzerritarren Identifikazio Zenbakia), EB (Europar Batsuna), AEB (Amerikako Estatu Batuak).

###### Ikurrak

Nazioarteko balioa duten zientzia eta teknikako unitateak dira, munduko txanponak, estatuak eta abar adierazteko erabiltzen dira. Adibidez, Ag (Zilarra), m/s (metro segunduko)

###### Laburdurak

Hizkuntza bateko hitz arruntak laburtuta emateko modua dira. Hizkuntza batetik bestera aldatzen dira. Adibidez, zuz. (Zuzendaria), etab. (eta abar), eus (euskara).

###### Inizialak

Norbaiten izen-abizenetako lehen letrak dira. Adibidez, J.M. Barandiaran (Jose Migel Barandiaran), J.K. Rowling (Joanne Rowling).

Ikus, gainera
-------------

* Ortografia
* Gramatika
* Lexikoa

Kanpo estekak
-------------

* Laburtzapenei buruzko artikulua
* Laburtzapenen hiztegia

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q65217045

 |

* Wd Datuak: Q65217045
**Reddit** gizarte-markatzaile eta albiste batzaile den webgune bat da, non erabiltzaileek web edukietarako estekak utz ditzaketen. Beste erabiltzaileek esteken alde edo kontra bozka dezakete, eta boto horien ondorioz estekak nabarmendu edo deuseztatu egiten dira.

Reddit software librekoa da 2008ko ekainaren 18tik. Anti-spam atalak izan ezik, Redditerako idatzitako kode guztia eskuragarri dago Github webgunean.

Funtzionamendua
---------------

Webguneak eztabaida arloak ditu, non erabiltzaileek bidalitako esteken inguruan ika-mikan aritu daitezkeen, eta hauen iruzkinen alde edo aurka bozka dezaketen. Bidalketa batek boto negatibo nahikoak dituenean, esteka ez da orrialde nagusian agertzen, baina irakurleek esteka bat jarraituz edo euren lehentasun aukerak aldatuz baliatu ahalko dute. Artikuluak bidaltzen dituzten erabiltzaileek "Karma" eskuratzen dute boto positibo bakoitzeko.

Izena eman duten kideek, erregistroa egin duten erabiltzaileek, edukiak aurkezten dizkiote elkarri Reddit-en, hala nola, estekak, Interneten argitaratu diren testuak eta irudiak, etab. Gero beste erabiltzaile batzuek bozkatu ahal dute eta partekatutakoa, botoen arabera gora edo behera mugituko dituzte. Erabiltzaileek partekatutako mezuak taldekatzen dira "komunitate" edo "azpi-Reddits" izeneko multzoetan. Horrela, hainbat gai jorratzen dira: albisteak, politika, zientzia, filmak, bideo-jokoak, musika, liburuak, kirolak, yoga, sukaldaritza, pintxoak, irudien partekatzea... Boto gehiago dituzten harpidedunak agertzen dira komunitatearen edo azpi-Redditaren goialdean eta, nahikoa boto jasotzen badute, azkenean web orrian bertan.

Redditeko administratzaileek baliabide asko xahutzen omen dituzte gunea etengabe modernizatzeko.

Erreferentziak
--------------

1. ↑  Steve [Spez]: «Reddit goes open source», *Blog.reddit.com*, 2008-06-17.
2. ↑  «Reddit Github».

Ikus, gainera
-------------

* Lemmy (software).

Kanpo estekak
-------------

* Reddit
* Reddit TV
* Reddit iturburu kodea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1136
* Commonscat Multimedia: Reddit

---

* **Identifikadoreak**
* WorldCat
* VIAF: 8152501146610682339
* LCCN: no2018049051

 |

* Wd Datuak: Q1136
* Commonscat Multimedia: Reddit
Marlboro da Philips Morris konpainiaren markarik ezagunenetako bat
**Altria Group, Inc.** (lehen **Philip Morris Companies Inc.**) tabako-produktuetan espezializatutako nazioarteko enpresa bat da. Egoitza nagusia New Yorken dago, eta operazio-egoitza Lausanan.

Munduko bigarren tabako-ekoizle nagusia, Txinako monopolioa duen China National Tobacco Corporation enpresaren ondoren. 1981 eta 2004 bitartean, produkzio-bolumena 249.000 milioi zigarretatik 761.000 milioira pasatu zen. Eta 2010ean, 899.000 milioi zigarreta saldu zituen munduko 160 estatutan.

Markak
------

Philip Morris Internationalen marka nagusiak hauek dira: Marlboro, L&M, Bond Street, Philip Morris, Chesterfield, Fortune, Parliament, Sampoerna A, Lark, Morven Gold, Dji Sam Soe, Next, Optima, Red & White, Muratti, Diana, Merit, Sampoerna Hijau, Champion, Virginia Slims, Apollo-Soyuz, Hope, Delicados, Longbeach.

Historia
--------

Philip Morrisek Londresen tabako-denda bat zabaldu zuen 1847. urtean. Haren ondorengoek Philip Morris & Co. Ltd sozietatea sortu zuten 1885ean. Hurrengo urteetan, enpresak Estatu Batuetako bazkideak hartu zituen, eta Richmonden, Virginian, jarri zuen egoitza. Marlboro markarekin asko handitu zen enpresa. Ondoren, Philip Morrisek marka berriak osatu zituen: Benson&Hedges, Chesterfields eta Virginia Slims. XX. mendearen bukaeraz geroztik, Estatu Batuetan eta Europan tabakoaren kontra izan diren kanpainak direla eta, nekazaritza-gaien eremura zabaldu zen Philip Morris konpainiaren jarduera.

1969an, Miller garagardo-marka hartu zuen, eta 1978an *Seven Up* edaria. 1984an, taldeak *General food* erosi zuen (Maxwell kafea, Malabar eta Krema gozotegiak, Hollywood txikleak). 1988an, berriz, *Kraft* enpresa hartu zuen, eta, horri esker, bere negozioen erdiak baino gehiago elikagaien sektorera pasatu zituen. Hala ere, tabakoa zuen jarduerarik errentagarriena, batez ere, Ekialdeko Europako herrialdeen merkatua zabaldu zenean.

2003an, Philip Morris Companies Inc. enpresak izena aldatu zuen, eta Altria Group, Inc. bihurtu zen. 2008ko martxoaren 28an, Altria Group-ek Philip Morris International konpainia sortu zuen. Dena den, Philip Morris International-ek ez du jarduten Estatu Batuetan, han Philis Morrisen markak, oraindik ere, Altria Group-en mende baitaude.

Kanpo estekak
-------------

* Philip Morris International-en webgunea
* Philip Morris USA-ren webgunea
**Apache HTTP zerbitzaria**, edo soilik **Apache**, web zerbitzari mota bat da.

Historia
--------

Hasiera batean, existitzen zen web zerbitzari bakarra CERN-eko httpd izan zen. Horren ostean, beste batzuk agertzen hasiko ziren, NCSA-eko httpd bezala, Illinois unibertsitatekoa. doakoa zen eta bertsio ezberdinak existitzen ziren plataforma ezberdinentzat. 1995. urtean, erabiliena zen, baina NCSAk utzita zeukan bere garapena. Produktu ona zenez, programatzaile ezberdinak partxeak eta funtzionaltasun berriak sortzen hasi ziren, produktu onari jarraipena emanez. Horrela, partxez egindako web zerbitzaria sortu zen, "a patchy server". Apache jaio zen. Esan daiteke, software librearen funtzionamenduaren eta onuren adibiderik garbienetarikoa dela Apache.

Ezaugarriak
-----------

Aipatu behar da konfigurazio fitxategiak nagusiki hiru direla: httpd.conf, access.conf eta srm.conf. Hiru hauetatik lehenengoa baino ez da erabiltzen, garapenera dedikatzen direnek esaten dutenaren arabera, argiago delako.

Nola abiarazten den Linux banaketaren araberakoa da. SuSEn adibidez, /etc/init.d/ barruan script bat egongo da. Beste zerbitzu batzuk bezala /etc/init.d/rcapache {start | stop | restart | reload }. Dena den, banaketaz gain, Apache-ren bertsioa ere begiratu beharko da. Egun 2.0 gorakoak erabiltzen dira. whereis apache edo whereis apache2 bezalako aginduak erabilgarriak izango dira.

Web orrialdeen kokapena
-----------------------

Kokapena ezberdina izan daiteke, /var/www edo /srv/www edo baliteke beste banaketetan batean beste leku batean egotea. www barruan htdocs izeneko karpeta egoten da, eta hor kokatu behar dira webguneko fitxategiak.

Beraz, apache2 paketea instalatzen bada, /srv/www/htdocs karpetan index.html izeneko html formatuko fitxategi bat uzten bada eta httpd demonioa martxan jartzen bada, web zerbitzaria funtzionamenduan egongo da. Hurrengo urratsa funtzionamendu hori txukuntzea da.

Konfigurazio fitxategi nagusia apache2 zerbitzarian /etc/apache2/httpd.conf da, nahiz eta Ubuntu Linuxen /etc/apache2/apache2.conf izan. Bertsioak bertsio, beti egongo da desberdintasunen bat banaketa eta bertsioaren arabera, baina Linux-ekin trebatu ahala, diferentzia hauek gero ñimiñoagoak izango dira.
Beste konfigurazio fitxategi bat dago, /etc/apache2/ports.conf. Fitxategi honetan, berez, Listen 80 agertuko da. Horrek esan nahi du apache-ko daemon-a entzuten egongo dela 80. portutik. Aldatu daiteke. Zergatik? Eta /etc/apache2/default-server.conf fitxategiaren barruan, zehazten da zein den lehenetsitako gunea webgunea gordetzeko.

Jakina, Windows makinentzako ere Apache badago.

Ikus, gainera
-------------

* Apache webgunea

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q11354
* Commonscat Multimedia: Apache HTTP Server

---

* **Identifikadoreak**
* WorldCat
* VIAF: 23161816322027721773
* BNF: 133270397 (data)
* GND: 4460947-4
* NKC: ph117335
* SUDOC: 03565063X

 |

* Wd Datuak: Q11354
* Commonscat Multimedia: Apache HTTP Server